Ulrikke Brandstorp

**Ulrikke Brandstorp** (født 1995) er en norsk sanger og musikalartist. Hun deltok i ''Idol'' 2013 og ble nummer to i NRKs *[[Stjernekamp]]* i 2018. Hun har også deltatt i Melodi Grand Prix 2017 med sangen «Places» og deltok på nytt og vant i 2020 med låten «Attention». I 2023 deltok hun på nytt med låten «Honestly», og kom på andreplass. Brandstorp skulle ha representert Norge i Eurovision Song Contest 2020, men konkurransen ble avlyst på grunn av koronaviruspandemien i 2020. I desember samme år vant hun den første sesongen av NRK-konkurransen *[[Maskorama]]*, utkledd som «Trollet».

## Bakgrunn
Brandstorp har drevet med sang og musikk siden hun var barn. Hun spilte i flere lokale oppsetninger av *[[Pippi Langstrømpe (bok)|Pippi Langstrømpe]]* og *[[Reisen til Julestjernen]]*. I 2011–2013 var hun også på norgesturné med showene *[[The Show Must Go On|The Show Must Go On II]]*» og *The Thrill of Michael Jackson*.

### Talentkonkurranser og musikaler
Hun deltok i TV 2-konkurransen *[[Idol (TV-program)|Idol]]* i 2013, hvor hun ble slått ut i semifinalerundene, og siden i talentkonkurransen *[[The Voice – Norges beste stemme|The Voice]]* på samme kanal i 2015 med Hanne Sørvaag som mentor. Hun ble slått ut i semifinalen. Brandstorp deltok siden i NRK-konkurransen *[[Stjernekamp (sesong 7)|Stjernekamp]]* høsten 2018. Der endte hun på andreplass, bare slått av Ella Marie Hætta Isaksen.

I 2019 spilte hun rollen som Liesl, den eldste datteren i Von Trapp-familien i *[[Sound of Music]]*, på Folketeateret i Oslo. Samme sommer fikk hun en viss oppmerksomhet i Norge da hun sang «Shallow» sammen med Ben Adams i *[[Allsang på Grensen]]*.

### Melodi Grand Prix
Hun deltok i Melodi Grand Prix 2017 med låten «Places» og endte på fjerdeplass. I Melodi Grand Prix 2020 deltok hun med låten «Attention» og vant konkurransen. Gjennom seieren i Melodi Grand Prix skulle Brandstorp ha representert Norge i Eurovision Song Contest 2020 i Rotterdam i Nederland. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset.

NRK tilbød Brandstorp en finaleplass i Melodi Grand Prix 2021, men hun takket nei. I stedet opptrådte hun både med åpningsnummeret og i pausen i finalen 20. februar 2021.

I Melodi Grand Prix 2023 kom hun på andreplass med låten «*Honestly*».

### ''Maskorama''
Høsten 2020 vant hun den første sesongen av *[[Maskorama]]*, utkledd som «Trollet».

### ''Skal vi danse''
Brandstorp var en av deltagerne i *[[Skal vi danse (sesong 19)|Skal vi danse 2023]]*. Hun danset sammen med proffdanser Tarjei Svalastog, og de kom på tredjeplass i programmet. 

### ''Bakemesterskapet''
Brandstorp har vært programleder for NRK-serien *Bakemesterskapet* de to første sesongene. Ved starten av innspillingen av tredje sesong i mai 2025, hvor produksjonen hadde gjort seg klar for opptak av første episode, fikk Brandstorp et prematurt barn, nesten to måneder før termin. Med bakgrunn i at Brandstorp var blitt nybakt mor og av hensyn til dette valgte NRK å sette inn Julie Strømsvåg som programleder, og betalte Brandstorp honoraret som var lovet for arbeidet som programleder for den tredje sesongen. Etter dette valgte NRK å fortsette med Strømsvåg som programleder for fjerde sesong. Både Brandstorp og Strømsvåg var frilansere ansatt som programledere på sesong-basis, og når det ble klart at Brandstorp ikke kom tilbake skapte dette reaksjoner, både hos seere som har sendt inn klager til kanalen og hos Brandstorp selv. Brandstorp følte det var en konsekvens av å bli nybakt mor, mens NRK viste til ønske om fornyelse av programmet. 

Brandstorp gikk senere ut og mente at NRK hadde begått kontraktbrudd ved å ikke la henne komme tilbake kort tid etter fødselen for å spille inn serien, og at de at de har brutt diskrimineringsloven ved å gjøre det grunnet fødselen. Hun har fått støtte av en rekke personer, hvor flere har talt ut om utfordringene å kombinere barn og jobb i underholdningsbransjen. Elin Ørjasæter, dosent i HR og arbeidsliv ved Høyskolen Kristiania, har talt i mot Brandstorps antydninger om kvinnediskriminering og viser til at TV-bransjen er uforutsigbar når det kommer til hva man får av oppdrag som frilanser; «Dette er en bransje der ethvert plutselig fravær, enten det er fødsel eller fengsling, kan få store konsekvenser for fremtidige oppdrag. Sånn er det bare.» Kaveh Rashidi, lege og skribent, har talt i forsvar for Brandstorp og viser til at det er hun selv som vet om hun er i form til å gjennomføre oppdraget eller ikke.

## Diskografi
### Singler

## Film, TV og scene

## Referanser


## Eksterne lenker
* 
*